title: 2007/546/ES: Rozhodnutie Rady z  22. marca 2007 o podpísaní a predbežnom vykonávaní protokolu k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS

text:
               3.8.2007

               SK

               Úradný vestník Európskej únie

               L 202/19

         ROZHODNUTIE RADY
   z 22. marca 2007
   o podpísaní a predbežnom vykonávaní protokolu k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS
   (2007/546/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na článok 44 ods. 2, poslednú vetu článku 47 ods. 2, článok 55, článok 57 ods. 2, článok 71, článok 80 ods. 2, články 93, 94, 133 a 181a v spojení s druhou vetou prvého pododseku článku 300 ods. 2 a prvým pododsekom článku 300 ods. 3 tejto zmluvy,
   so zreteľom na Zmluvu o pristúpení Bulharskej republiky a Rumunska, a najmä na jej článok 4 ods. 3,
   so zreteľom na Akt o pristúpení Bulharska a Rumunska, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Dňa 23. októbra 2006 Rada splnomocnila Komisiu, aby v mene Spoločenstva a jeho členských štátov rokovala s Moldavskou republikou o protokole k Dohode o partnerstve a spolupráci medzi Európskymi spoločenstvami a ich členskými štátmi a Moldavskou republikou (1) s cieľom zohľadniť pristúpenie Bulharskej republiky a Rumunska k Európskej únii.

               (2)

               S výhradou prípadného neskoršieho uzavretia by mal byť protokol parafovaný 22. februára 2007 podpísaný v mene Európskych spoločenstiev a ich členských štátov.

               (3)

               Protokol by sa mal predbežne vykonávať od 1. januára 2007 až do ukončenia príslušných postupov na jeho formálne uzavretie,

         ROZHODLA TAKTO:
   Článok 1
   Týmto sa predseda Rady poveruje určiť osobu(-y) splnomocnenú(-é) podpísať v mene Európskych spoločenstiev a ich členských štátov protokol k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS s výhradou jeho prípadného neskoršieho uzavretia.
   Text protokolu je pripojený k tomuto rozhodnutiu.
   Článok 2
   Protokol sa predbežne vykonáva od 1. januára 2007 až do nadobudnutia jeho platnosti.

      V Bruseli 22. marca 2007

            Za Radu

            predseda

         W. TIEFENSEE

      (1)  Ú. v. ES L 181, 24.6.1998, s. 3.
    ---documentbreak---

               3.8.2007

               SK

               Úradný vestník Európskej únie

               L 202/21

         PROTOKOL
   k Dohode o partnerstve a spolupráci (DPS) medzi Európskymi spoločenstvami a ich členskými štátmi na jednej strane a Moldavskou republikou na strane druhej o pristúpení Bulharskej republiky a Rumunska k DPS
   BELGICKÉ KRÁĽOVSTVO,
   BULHARSKÁ REPUBLIKA,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTSKÁ REPUBLIKA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   RUMUNSKO,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“, zastúpené Radou Európskej únie, a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“, zastúpené Radou Európskej únie a Európskou komisiou,
   na jednej strane a
   MOLDAVSKÁ REPUBLIKA
   na strane druhej,
   na účely tohto protokolu ďalej len „strany“,
   SO ZRETEĽOM NA ustanovenia Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou a Rumunskom o pristúpení Bulharskej republiky a Rumunska k Európskej únii, ktorá bola podpísaná 25. apríla 2005 v Luxemburgu a nadobudla platnosť 1. januára 2007,
   VZHĽADOM na novú situáciu vo vzťahoch medzi Moldavskou republikou a Európskou úniou, ktorá vyplýva z pristúpenia dvoch nových členských štátov k EÚ a poskytuje nové príležitosti a výzvy na spoluprácu medzi Moldavskou republikou a Európskou úniou,
   BERÚC DO ÚVAHY želanie strán zabezpečiť dosiahnutie a implementáciu cieľov a zásad DPS,
   SA DOHODLI TAKTO:
   Článok 1
   Bulharská republika a Rumunsko sú stranami Dohody o partnerstve a spolupráci zakladajúcej partnerstvo medzi Európskymi spoločenstvami a ich členskými štátmi na jednej strane a Moldavskou republikou na strane druhej, ktorá bola podpísaná 28. novembra 1994 v Bruseli a nadobudla platnosť 1. júla 1998 (ďalej len „dohoda“), a rovnako ako ostatné členské štáty prijímajú a berú na vedomie znenia dohody, ako aj spoločných vyhlásení, vyhlásení a výmeny listov pripojených k záverečnému aktu podpísanému v ten istý deň, protokolu k dohode z 10. apríla 1997, ktorý nadobudol platnosť 12. októbra 2000, a protokolu k dohode z 29. apríla 2004.
   Článok 2
   Tento protokol je neoddeliteľnou súčasťou dohody.
   Článok 3
   1.   Tento protokol schvaľujú spoločenstvá, Rada Európskej únie v mene členských štátov a Moldavská republika v súlade s ich vlastnými postupmi.
   2.   Strany si navzájom oznámia ukončenie príslušných postupov, ktoré sú uvedené v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 4
   1.   Tento protokol nadobúda platnosť prvý deň prvého mesiaca nasledujúceho po dni uloženia poslednej schvaľovacej listiny.
   2.   Tento protokol sa predbežne vykonáva od 1. januára 2007 do dátumu nadobudnutia jeho platnosti.
   Článok 5
   1.   Znenia dohody, záverečného aktu a všetkých k nemu pripojených dokumentov, ako aj protokolov k dohodám z 10. apríla 1997 a 29. apríla 2004 sú vypracované v bulharskom a rumunskom jazyku.
   2.   Tieto znenia sú pripojené k tomuto protokolu a sú rovnako autentické ako znenia v iných jazykoch, v ktorých je vypracovaná dohoda, záverečný akt a k nemu pripojené dokumenty, ako aj protokoly k dohodám z 10. apríla 1997 a 29. apríla 2004.
   Článok 6
   Tento protokol je vypracovaný vo dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a moldavskom jazyku, pričom všetky znenia sú rovnako autentické.

      Съставено в Брюксел на седемнадесети април две хиляди и седма година.
      Hecho en Bruselas, el diecisiete de abril de dos mil siete.
      V Bruselu dne sedmnáctého dubna dva tisíce sedm.
      Udfærdiget i Bruxelles den syttende april to tusind og syv.
      Geschehen zu Brüssel am siebzehnten April zweitausendsieben.
      Kahe tuhande seitsmenda aasta aprillikuu seitsmeteistkümnendal päeval Brüsselis.
      Έγινε στις Βρυξέλλες, στις δέκα επτά Απριλίου δύο χιλιάδες επτά.
      Done at Brussels on the seventeenth day of April in the year two thousand and seven.
      Fait à Bruxelles, le dix-sept avril deux mille sept.
      Fatto a Bruxelles, addì diciassette aprile duemilasette.
      Briselē, divi tūkstoši septītā gada septiņpadsmitajā aprīlī.
      Priimta du tūkstančiai septintųjų metų balandžio septynioliktą dieną Briuselyje.
      Kelt Brüsszelben, a kettőezer-hetedik év április havának tizenhetedik napján.
      Magħmul fi Brussell, fis-sbatax jum ta' April tas-sena elfejn sebgħa.
      Gedaan te Brussel, de zeventiende april tweeduizend zeven.
      Sporządzono w Brukseli dnia siedemnastego kwietnia dwa tysiące siódmego.
      Feito em Bruxelas, em dezassete de Abril de dois mil e sete.
      Încheiat la Bruxelles la șaptesprezece aprilie, anul două mii șapte.
      V Bruseli dňa sedemnásteho apríla dvetisícsedem.
      V Bruslju, sedemnajstega aprila leta dva tisoč sedem.
      Tehty Brysselissä seitsemäntenätoista päivänä huhtikuuta vuonna kaksituhattaseitsemän.
      Som skedde i Bryssel den sjuttonde april tjugohundrasju.

         За Държавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok rėszéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За Европейските общности
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europeană
         Za Európske spoločenstvá
         Za Evropski skupnosti
         Euroopan yhteisöjen puolesta
         På Europeiska gemenskapernas vägnar

         За Република Мοлдοва
         Por la República de Moldavia
         Za Moldavskou republiku
         For Republikken Moldova
         Für die Republik Moldau
         Moldova Vabariigi nimel
         Για τη Δημοκρατία της Μολδαβίας
         For the Republic of Moldova
         Pour la République de Moldova
         Per la Repubblica moldova
         Moldovas Republikas vārdā
         Moldovas Respublikos vardu
         A Moldovai Köztársaság részéről
         Għar-Repubblika tal-Moldova
         Voor de Republiek Moldavië
         W imieniu Republiki Mołdowy
         Pela República da Moldávia
         Pentru Republica Moldova
         Za Moldavskú republiku
         Za Republiko Moldavijo
         Moldovan tasavallan puolesta
         På Republiken Moldaviens vägnar


title: Rozhodnutie Rady 2010/766/SZBP zo 7. decembra 2010 , ktorým sa mení a dopĺňa jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania

text:
               11.12.2010

               SK

               Úradný vestník Európskej únie

               L 327/49

         ROZHODNUTIE RADY 2010/766/SZBP
   zo 7. decembra 2010,
   ktorým sa mení a dopĺňa jednotná akcia 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28 a článok 43 ods. 2,
   keďže:

               (1)

               Rada 10. novembra 2008 prijala jednotnú akciu 2008/851/SZBP o vojenskej operácii Európskej únie na podporu odradzovania od pirátskych činov a ozbrojených lúpeží pri somálskom pobreží, prevencie pred nimi a ich potláčania (1).

               (2)

               Rada prijala 8. decembra 2009 rozhodnutie 2009/907/SZBP (2) a 30. júla 2010 rozhodnutie 2010/437/SZBP (3), ktorými sa jednotná akcia 2008/851/SZBP mení a dopĺňa.

               (3)

               Pirátske činy a ozbrojené lúpeže pri somálskom pobreží naďalej ohrozujú lodnú dopravu v tejto oblasti a predovšetkým dodávky potravinovej pomoci Svetového potravinového programu určené obyvateľom Somálska.

               (4)

               Bezpečnostná rada Organizácie Spojených národov prijala 23. novembra 2010 rezolúciu 1950 (2010).

               (5)

               Vojenská operácia Európskej únie uvedená v jednotnej akcii 2008/851/SZBP (ďalej len „vojenská operácia EÚ“) by sa mala predĺžiť do 12. decembra 2012.

               (6)

               Vymedzenie osôb, ktoré možno odovzdávať podľa článku 12 jednotnej akcie 2008/851/SZBP, by sa malo vyjasniť v súlade s ustanoveniami Dohovoru Organizácie Spojených národov o morskom práve.

               (7)

               Na základe skúseností z prvých dvoch rokov vojenskej operácie EÚ je potrebné jednotnú akciu 2008/851/SZBP zmeniť a doplniť, aby sa umožnilo zbieranie informácií o fyzických znakoch a odovzdávanie určitých osobných údajov, ako napríklad odtlačkov prstov, podozrivých osôb, s cieľom uľahčiť ich identifikáciu a vypátranie a ich možné trestné stíhanie. Spracovanie takýchto údajov by sa malo vykonávať v súlade s článkom 6 Zmluvy o Európskej únii.

               (8)

               Z praktických dôvodov je tiež potrebné zabezpečiť možnosť výmeny utajovaných skutočností na mieste operácií.

               (9)

               Jednotná akcia 2008/851/SZPB by sa preto mala príslušným spôsobom zmeniť a doplniť,

         PRIJALA TOTO ROZHODNUTIE:
   Článok 1
   Jednotná akcia 2008/851/SZBP sa týmto mení a dopĺňa takto:

               1.

               článok 2 písm. e) sa nahrádza takto:

                           „e)

                           na účely prípadného výkonu trestného stíhania príslušnými štátmi za podmienok stanovených v článku 12 môže zatknúť, zadržať a odovzdať osoby, ktoré sú podozrivé z toho, že zamýšľajú spáchať, ako sa uvádza v článkoch 101 a 103 Dohovoru Organizácie Spojených národov o morskom práve, páchajú alebo spáchali pirátske činy alebo ozbrojenú lúpež v zónach, v ktorých je prítomná, a zadržať plavidlá pirátov alebo osôb, ktoré vykonali ozbrojenú lúpež, alebo plavidlá, ktoré boli unesené v dôsledku pirátskeho činu alebo ozbrojenej lúpeže a ktoré sú v rukách pirátov alebo osôb, ktoré vykonali ozbrojenú lúpež, alebo tovar, ktorý sa nachádza na ich palubách;“

               2.

               do článku 2 sa dopĺňajú tieto písmená:

                           „h)

                           v súlade s uplatniteľným právom zbiera údaje o osobách uvedených v písmene e) týkajúce sa ich fyzických znakov, ktoré by mohli pomôcť pri ich identifikácii, vrátane odtlačkov prstov;

                           i)

                           na účely rozposielania údajov prostredníctvom kanálov INTERPOL-u a ich porovnávania s databázami INTERPOL-u zasielať národnému ústrediu Medzinárodnej organizácie kriminálnej polície (INTERPOL) v členskom štáte, v ktorom sa nachádza operačné veliteľstvo, v súlade s dohodami, ktoré sa uzavrú medzi veliteľom operácie EÚ a vedúcim národného ústredia Interpolu, tieto údaje:

                                       —

                                       osobné údaje osôb uvedených v písmene e) týkajúce sa ich fyzických znakov, ktoré by mohli pomôcť pri ich identifikácii, vrátane odtlačkov prstov a týchto konkrétnych údajov s výnimkou ostatných osobných údajov: priezvisko, rodné priezvisko, krstné meno a eventuálne prezývky a pseudonymy, dátum a miesto narodenia, štátna príslušnosť, pohlavie, miesto bydliska, zamestnanie a miesto pobytu, údaje o vodičských preukazoch, preukazoch totožnosti a pasoch. Po ich zaslaní INTERPOL-u nebude Atalanta tieto osobné údaje uchovávať,

                                       —

                                       údaje týkajúce sa vybavenia, ktoré tieto osoby používajú.“;

               3.

               článok 12 ods. 1 sa nahrádza takto:
               „1.   Na základe toho, že Somálsko akceptuje výkon súdnej právomoci členských štátov alebo tretích štátov na jednej strane a článok 105 Dohovoru Organizácie Spojených národov o morskom práve na strane druhej, sa osoby, ktoré sú podozrivé z toho, že zamýšľajú spáchať, ako sa uvádza v článkoch 101 a 103 Dohovoru Organizácie Spojených národov o morskom práve, páchajú alebo spáchali pirátske činy alebo ozbrojenú lúpež v teritoriálnych vodách Somálska alebo na šírom mori, a ktoré boli zatknuté a zadržané, ako aj veci, ktoré boli použité na spáchanie týchto činov, sa na účely trestného stíhania odovzdávajú:

                           —

                           príslušným orgánom členského štátu alebo tretieho štátu zúčastňujúceho sa na operácii, pod ktorého vlajkou sa plavilo plavidlo, ktoré uskutočnilo zaistenie, alebo

                           —

                           ak uvedený štát nemôže alebo si neželá vykonávať svoju súdnu právomoc, členskému štátu alebo tretiemu štátu, ktorý si želá vykonávať svoju súdnu právomoc nad uvedenými osobami alebo vecami.“;

               4.

               do článku 15 sa dopĺňa tento odsek:
               „3.   VP sa týmto poveruje poskytovať koaličným námorným silám pod vedením Spojených štátov prostredníctvom ich veliteľstva, ako aj tretím štátom, ktoré sa koaličných námorných síl nezúčastňujú, a medzinárodným organizáciám, ktoré sa nachádzajú v oblasti vojenskej operácie EÚ, utajované skutočnosti a dokumenty EÚ do stupňa utajenia ‚RESTREINT UE‘, ktoré boli vypracované na účely vojenskej operácie EÚ, na základe reciprocity, ak je sprístupnenie takýchto skutočností a dokumentov na mieste operácie potrebné z operačných dôvodov, je v súlade s bezpečnostnými nariadeniami Rady a predmetom dojednaní medzi VP a príslušnými orgánmi tretích strán uvedených vyššie.“;

               5.

               článok 16 ods. 3 sa nahrádza takto:
               „3.   Vojenská operácia EÚ sa skončí 12. decembra 2012.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 7. decembra 2010

            Za Radu

            predseda

         D. REYNDERS

      (1)  Ú. v. EÚ L 301, 12.11.2008, s. 33.

      (2)  Ú. v. EÚ L 322, 9.12.2009, s. 27.

      (3)  Ú. v. EÚ L 210, 11.8.2010, s. 33.


title: Rozhodnutie Európskeho parlamentu a Rady z 18. decembra 2003 o využití nástroja pružnosti v prospech obnovy a rekonštrukcie Iraku podľa bodu 24 Medziinštitucionálnej dohody zo 6. mája 1999

text:
Dôležité právne oznámenie

|

32004D0155

Úradný vestník L 054 , 23/02/2004 S. 0001 - 0002

		Rozhodnutie Európskeho parlamentu a Radyz 18. decembra 2003o využití nástroja pružnosti v prospech obnovy a rekonštrukcie Iraku podľa bodu 24 Medziinštitucionálnej dohody zo 6. mája 1999(2004/155/ES)EURÓPSKY PARLAMENT A RADA EURÓPSKEJ ÚNIE,so zreteľom Medziinštitucionálnu dohodu zo 6. mája 1999 medzi Európskym parlamentom, Radou a Komisiou o rozpočtovej disciplíne a o zlepšení rozpočtového postupu [1], a najmä na jej bod 24,so zreteľom na návrh Komisie [2],keďže:(1) v nadväznosti na zasadanie Európskej rady, ktoré sa konalo 19. a 20. júna 2003 v Solúne, Komisia navrhla, aby podiel Spoločenstva na európskom príspevku v období 2003-2004 činil 200 miliónov eur, z toho na využitie 40 milionov eur v roku 2003 a 160 milionov eur v roku 2004;(2) čiastka predpokladaná pre rok 2004 nebola začlenená do predbežného návrhu rozpočtu na rok 2004. V súlade s tým Komisia navrhla rozpočtovanie čiastky 160 miliónov eur v rámci novej účelovo viazanej položky rozpočtu, vytvorenej prostredníctvom návrhu na opravu návrhu rozpočtu na rok 2004 číslo 1 (článok 19 08 07). Na dohodovacej schôdzi 24. novembra 2003 Európsky parlament a Rada prijali túto zmenu s čiastkou 160 miliónov eur v položke zriadenej na "Pomoc na obnovu a rekonštrukciu Iraku" a využití nástroja pružnosti pre čiastku 95 miliónov eur,PRIJALI TOTO ROZHODNUTIE:Článok 1V rámci všeobecného rozpočtu Európskej únie na rozpočtový rok 2004 (ďalej len "rozpočet na rok 2004"), sa nástroj pružnosti využíva na poskytnutie čiastky 95000000 eur v položke účelových dotácií.Táto čiastka sa využije na financovanie pomoci pri obnove a rekonštrukcii Iraku v rámci položky 4 finančného výhľadu "Vonkajšie akcie" podľa nového článku 19 08 07 rozpočtu na rok 2004.Článok 2Toto rozhodnutie sa uverejňuje v Úradnom vestníku Európskej únie súčasne s rozpočtom na rok 2004.V Štrasburgu 18. decembra 2003Za Európsky parlamentpredsedaP. CoxZa RadupredsedaD. Roche[1] Ú. v. ES. L 172, 18.6.1999, s. 1. Dohoda v znení rozhodnutia Európskeho parlamentu a Rady č. 2003/429/ES (Ú. v. EÚ L 147, 14.6.2003, s. 25).[2] Zatiaľ neuverejnené v úradnom vestníku.--------------------------------------------------


title: 2012/673/EÚ: Rozhodnutie Rady z  25. októbra 2012 o začatí automatizovanej výmeny údajov o DNA s Cyprom

text:
               31.10.2012

               SK

               Úradný vestník Európskej únie

               L 302/12

         ROZHODNUTIE RADY
   z 25. októbra 2012
   o začatí automatizovanej výmeny údajov o DNA s Cyprom
   (2012/673/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce najmä v boji proti terorizmu a cezhraničnej trestnej činnosti (1), a najmä na jeho článok 2 ods. 3 a článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), a najmä na jeho článok 20 a kapitolu 4 jeho prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy sa zachovávajú tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Preto je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť v prípade automatizovanej výmeny údajov v súlade s kapitolou 2 rozhodnutia 2008/615/SVV založená na hodnotiacej návšteve a skúšobnej prevádzke.

               (4)

               Cyprus informoval Generálny sekretariát Rady o vnútroštátnych súboroch s analýzou DNA, na ktoré sa vzťahujú články 2 až 6 rozhodnutia 2008/615/SVV, a o podmienkach automatizovaného vyhľadávania podľa článku 3 ods. 1 uvedeného rozhodnutia v súlade s článkom 36 ods. 2 uvedeného rozhodnutia.

               (5)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď, ako bude presvedčený, že spĺňa predpoklady na výmenu údajov v príslušnej kategórii.

               (6)

               Cyprus vyplnil dotazník o ochrane údajov a dotazník o výmene údajov o DNA.

               (7)

               Cyprus úspešne uskutočnil skúšobnú prevádzku spolu s Rakúskom.

               (8)

               Na Cypre sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (9)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny údajov o DNA, bola predložená Rade,

         PRIJALA TOTO ROZHODNUTIE:
   Článok 1
   Na účely automatizovaného vyhľadávania a porovnávania údajov o DNA Cyprus vykonal v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnený dostávať a poskytovať osobné údaje podľa článkov 3 a 4 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Luxemburgu 25. októbra 2012

            Za Radu

            predsedníčka

         E. MAVROU

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: 2013/557/EÚ: Rozhodnutie Európskeho parlamentu zo 17. apríla 2013 o účtovnej závierke Orgánu európskych regulátorov pre elektronické komunikácie za rozpočtový rok 2011

text:
               16.11.2013

               SK

               Úradný vestník Európskej únie

               L 308/168

         ROZHODNUTIE EURÓPSKEHO PARLAMENTU
   zo 17. apríla 2013
   o účtovnej závierke Orgánu európskych regulátorov pre elektronické komunikácie za rozpočtový rok 2011
   (2013/557/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Orgánu európskych regulátorov pre elektronické komunikácie za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Orgánu európskych regulátorov pre elektronické komunikácie za rozpočtový rok 2011 spolu s odpoveďami orgánu (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 1211/2009 z 25. novembra 2009, ktorým sa zriaďuje Orgán európskych regulátorov pre elektronické komunikácie (BEREC) a jeho úrad (4), a najmä na jeho článok 13,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0066/2013),

               1.

               schvaľuje účtovnú závierku Orgánu európskych regulátorov pre elektronické komunikácie za rozpočtový rok 2011;

               2.

               poveruje svojho predsedu, aby postúpil toto rozhodnutie administratívnemu riaditeľovi Orgánu európskych regulátorov pre elektronické komunikácie, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 8.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 337, 18.12.2009, s. 1.

      (5)  Ú. v. ES L 357, 31.12.2002, s. 72.


title: Rozhodnutie Rady (EÚ, Euratom) 2015/1790 z 1. októbra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020

text:
               7.10.2015

               SK

               Úradný vestník Európskej únie

               L 260/23

         ROZHODNUTIE RADY (EÚ, EURATOM) 2015/1790
   z 1. októbra 2015,
   ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 300 ods. 2 a článok 302,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 106a,
   so zreteľom na rozhodnutie Rady (EÚ) 2015/1157 zo 14. júla 2015, ktorým sa určuje zloženie Európskeho hospodárskeho a sociálneho výboru (1),
   so zreteľom na návrhy jednotlivých členských štátov,
   po porade s Európskou komisiou,
   keďže:

               (1)

               Podľa rozhodnutia Rady 2010/570/EÚ, Euratom (2) funkčné obdobie súčasných členov Európskeho hospodárskeho a sociálneho výboru uplynie 20. septembra 2015. Je preto potrebné vymenovať členov na päťročné obdobie, ktoré sa začne 21. septembra 2015.

               (2)

               Každý členský štát bol vyzvaný, aby predložil Rade zoznam kandidátov na vymenovanie za členov Európskeho hospodárskeho a sociálneho výboru pozostávajúci zo zástupcov organizácií zamestnávateľov a zamestnancov a z iných zástupcov občianskej spoločnosti, najmä zo sociálno-ekonomickej, občianskej, profesijnej a kultúrnej oblasti.

               (3)

               Rada prijala 18. septembra 2015 rozhodnutie (EÚ, Euratom) 2015/1600 (3), ktorým sa vymenúvajú členovia, ktorých na obdobie od 21. septembra 2015 do 20. septembra 2020 navrhla belgická, bulharská, česká, dánska, nemecká, estónska, grécka, írska, španielska, francúzska, chorvátska, talianska, cyperská, lotyšská, luxemburská, maďarská, maltská, rakúska, poľská, portugalská, rumunská, slovinská, slovenská, fínska a švédska vláda a vláda Spojeného kráľovstva, ako aj deviati členovia, ktorých navrhla holandská vláda. V rozhodnutí (EÚ, Euratom) 2015/1600 nemohli byť zahrnutí tí členovia, ktorých nominácie sa Rade neoznámili do 8. septembra 2015.

               (4)

               Zoznam troch členov, ktorých navrhla holandská vláda, sa Rade predložil 14. septembra 2015 a zoznam členov, ktorých navrhla litovská vláda, sa Rade predložil 17. septembra 2015. Títo členovia by sa mali vymenovať na rovnaké obdobie ako členovia vymenovaní rozhodnutím (EÚ, Euratom) 2015/1600, t. j. od 21. septembra 2015 do 20. septembra 2020. Toto rozhodnutie by sa preto malo uplatňovať retroaktívne od 21. septembra 2015,

         PRIJALA TOTO ROZHODNUTIE:
   Článok 1
   Za členov Európskeho hospodárskeho a sociálneho výboru sa týmto na obdobie od 21. septembra 2015 do 20. septembra 2020 vymenúvajú osoby uvedené v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 21. septembra 2015.

      V Luxemburgu 1. októbra 2015

            Za Radu

            predseda

         E. SCHNEIDER

      (1)  Ú. v. EÚ L 187, 15.7.2015, s. 28.

      (2)  Rozhodnutie Rady 2010/570/EÚ, Euratom z 13. septembra 2010, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2010 do 20. septembra 2015 (Ú. v. EÚ L 251, 25.9.2010, s. 8).

      (3)  Rozhodnutie Rady (EÚ, Euratom) 2015/1600 z 18. septembra 2015, ktorým sa vymenúvajú členovia Európskeho hospodárskeho a sociálneho výboru na obdobie od 21. septembra 2015 do 20. septembra 2020 (Ú. v. EÚ L 248, 24.9.2015, s. 53).

      PRÍLOHA

         ПРИЛОЖЕНИЕ – ANEXO – PŘÍLOHA – BILAG – ANHANG – LISA

         ΠΑΡΑΡΤΗΜΑ – ANNEX – ANNEXE – PRILOG – ALLEGATO – PIELIKUMS

         PRIEDAS – MELLÉKLET – ANNESS – BIJLAGE – ZAŁĄCZNIK

         ANEXO – ANEXĂ – PRÍLOHA – PRILOGA – LIITE – BILAGA

         Членове/Miembros/Členové/Medlemmer/Mitglieder/Liikmed

            Μέλη/Members/Membres/Članovi/Membri/Locekļi

         Nariai/Tagok/Membri/Leden/Członkowie

         Membros/Membri/Členovia/Člani/Jäsenet/Ledamöter

      LIETUVA
      Mr Alfredas JONUŠKA
      Director General, Šiauliai Chamber of Commerce, Industry and Crafts
      Mr Linas LASIAUSKAS
      Director General, Lithuanian Apparel and Textile Industry Association
      Mr Gintaras MORKIS
      Deputy Director-General, Lithuanian Confederation of Industrialists
      Ms Tatjana BABRAUSKIENĖ
      International secretary, Lithuanian Education Trade Union
      Ms Daiva KVEDARAITĖ
      International secretary, Lithuanian Trade Union „Solidarity“
      Ms Irena PETRAITIENĖ
      Chair, Lithuanian civil servants', budget and public institutions employees' trade union
      Mr Mindaugas MACIULEVIČIUS
      Director, Agricultural cooperative „Lithuanian Quality“
      Mr Vitas MAČIULIS
      Business Consultant, State Research Institute of Physical and Technological Sciences Centre
      President, Lithuanian Solar Energy Association
      Ms Indrė VAREIKYTĖ
      Director, Public Institution „SOS Projects“
      NEDERLAND
      Mr Joost VAN IERSEL
      Former Chairman of The Hague Chamber of Commerce
      Lecturer and author of articles on political economy and Europe
      Mr Johannes Gertrudis Wilhelmina SIMONS
      Chair of the seniors of the Benelux Interuniversity Association of Transport Economists (BIVEC)
      Emeritus Professor of Transport Economics, Free University of Amsterdam
      Mr Cornelis Willibrordus Maria LUSTENHOUWER
      Director/General Counsel and Chief Compliance Officer of DELTA N.V. in Middelburg (NL)


title: European Parliament decision on the request for defence of the immunity and privileges of Koldo Gorostiaga (2004/2102(IMM))

text:
Dôležité právne oznámenie

|

52005DP0024

Úradný vestník 304 E , 01/12/2005 S. 0091 - 0092

		P6_TA(2005)0024Žiadost'o ochranu imunity a výsad p. Kolda GorostiaguRozhodnutie Európskeho parlamentu o žiadosti na ochranu imunity a výsad Kolda Gorostiaga (2004/2102(IMM))Európsky parlament,- so zreteľom na žiadosť Kolda Gorostiagu zo 7. júla 2004, ohlásenú na plenárnom zasadnutí dňa 22. júla 2004 o ochranu svojej imunity v súvislosti so súdnym konaním, ktoré prebieha pred francúzskym súdom,- so zreteľom na články 8, 9 a 10 Protokolu Európskych spoločenstiev o výsadách a imunitách z 8. apríla 1965, a článku 6 ods. 2 Aktu z 20. septembra 1976 o priamych a všobecných voľbách poslancov Európskeho parlamentu,- so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 [1],- so zreteľom na článok 6 ods. 3 a článok 7 rokovacieho poriadku,- so zreteľom na správu Výboru pre právne veci (A6-0006/2005),A. keďže Koldo Gorostiaga bol zvolený do Európskeho parlamentu v piatych priamych voľbách, ktoré sa konali 13. júna 1999, a keďže jeho osvedčenie o zvolení za poslanca bolo preskúmané 15. decembra 1999 [2], a jeho poslanecký mandát zanikol 19. júla 2004,B. keďže Koldo Gorostiaga sa sťažuje, že súd prvej inštancie v Paríži mu zadržal istú sumu peňazí, a keďže tvrdí, že tieto peniaze mu boli vyplatené ako príspevky z Parlamentu,C. keďže Koldo Gorostiaga prehlasuje, že zadržanie jeho údajného majetku predstavuje porušenie Protokolu o výsadách a imunitách,D. keďže Koldo Gorostiaga sa sťažuje, že druhá vyšetrovacia komora odvolacieho súdu v Paríži o ňom vo svojom výroku z 11. júna 2004 prehlásila, že je "vyšetrovaný", a že to je porušením Protokolu o výsadách a imunitách,E. keďže na základe poskytnutých dôkazov Koldo Gorostiaga nie je chránený imunitou s ohľadom na akékoľvek nároky, ktorých si je predseda Európskeho parlamentu vedomý,1. rozhoduje neochraňovať imunitu a výsady Kolda Gorostiaga.[1] Pozri vec 101/63 (Wagner/Fohrmann a Krier) [1964] Zb. s. 195 a vec 149/85 (Wybot/Faure a iní) [1986] Zb. s. 2391.[2] Rozhodnutie Európskeho parlamentu o preskúmaní osvedčení o zvolení za poslancov zvolených v piatych priamych voľbách do Európskeho parlamentu, ktoré sa konali od 10. do 13. júna 1999 (Ú. v. ES C 296, 18.10.2000, s. 93).--------------------------------------------------


title: 2005/456/ES, Euratom: Rozhodnutie Rady z 13. júna 2005, ktorým sa vymenúva člen Európskeho hospodárskeho a sociálneho výboru

text:
               23.6.2005

               SK

               Úradný vestník Európskej únie

               L 160/27

         ROZHODNUTIE RADY
   z 13. júna 2005,
   ktorým sa vymenúva člen Európskeho hospodárskeho a sociálneho výboru
   (2005/456/ES, Euratom)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 259,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 167,
   so zreteľom na rozhodnutie Rady 2002/758/ES, Euratom zo 17. septembra 2002, ktorým sa vymenúvajú členovia Hospodárskeho a sociálneho výboru na obdobie od 21. septembra 2002 do 20. septembra 2006 (1),
   so zreteľom na nomináciu predloženú talianskou vládou,
   so zreteľom na stanovisko Komisie,
   keďže:
   Odstúpením pána Giacomina TARICCA, ktoré bolo oznámené Rade 28. októbra 2004, sa uvoľnilo jedno miesto člena v Európskom hospodárskom a sociálnom výbore,
   ROZHODLA TAKTO:
   Článok 1
   Pán Angelo GRASSO je vymenovaný za člena Európskeho hospodárskeho a sociálneho výboru ako náhrada za pána Giacomina TARICCA na zvyšný čas jeho funkčného obdobia, ktoré trvá do 20. septembra 2006.
   Článok 2
   Toto rozhodnutie sa uverejní v Úradnom vestníku Európskej únie.
   Nadobúda účinnosť dňom jeho prijatia.

      V Luxemburgu 13. júna 2005

            Za Radu

            predseda

         J. ASSELBORN

      (1)  Ú. v. ES L 253, 21.9.2002, s. 9.


title: 2007/745/ES: Rozhodnutie Rady z  28. septembra 2007 o podpise a predbežnom vykonávaní Dohody medzi Európskym spoločenstvom a vajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programe Spoločenstva MEDIA 2007, ako aj záverečného aktu

text:
               21.11.2007

               SK

               Úradný vestník Európskej únie

               L 303/9

         ROZHODNUTIE RADY
   z 28. septembra 2007
   o podpise a predbežnom vykonávaní Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programe Spoločenstva MEDIA 2007, ako aj záverečného aktu
   (2007/745/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 150 ods. 4 a článok 157 ods. 3 v spojení s prvou vetou jej článku 300 ods. 2,
   so zreteľom na návrh Komisie,
   keďže:

               (1)

               Rozhodnutím Európskeho parlamentu a Rady č. 1718/2006/ES z 15. novembra 2006 o vykonávaní programu na podporu európskeho audiovizuálneho sektora (MEDIA 2007) (1), a najmä jeho článkom 8 sa ustanovuje, že program je otvorený účasti krajín, ktoré sú stranami Dohovoru Rady Európy o cezhraničnej televízii, no nie sú krajinami EZVO, ktoré sú stranami Dohody o EHP, ani nie sú kandidátskymi krajinami na vstup do Európskej únie, a to na základe dodatočných rozpočtových prostriedkov a v súlade s podmienkami, ktoré sa majú ustanoviť v dohodách medzi príslušnými stranami.

               (2)

               Rada splnomocnila Komisiu, aby v mene Európskeho spoločenstva rokovala o dohode, ktorá umožní Švajčiarskej konfederácii účasť na programe Spoločenstva MEDIA 2007, ako aj o záverečnom akte k uvedenej dohode.

               (3)

               Rokovania sa skončili 2. júla 2007 parafovaním návrhu Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programe Spoločenstva MEDIA 2007 (ďalej len „dohoda“), ako aj záverečného aktu.

               (4)

               V článku 13 dohody sa ustanovuje, že dohoda sa predbežne vykonáva od 1. septembra 2007.

               (5)

               S výhradou uzavretia k neskoršiemu dátumu by sa táto dohoda a záverečný akt mali podpísať,

         ROZHODLA TAKTO:
   Článok 1
   Podpis Dohody medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programe Spoločenstva MEDIA 2007 (ďalej len „dohoda“), ako aj záverečného aktu sa týmto schvaľuje v mene Spoločenstva s výhradou uzavretia.
   Texty dohody a záverečného aktu sú pripojené k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu, ako aj záverečný akt v mene Európskeho spoločenstva s výhradou uzavretia.
   Článok 3
   Dohoda sa predbežne vykonáva od 1. septembra 2007.
   Článok 4
   Komisia bude Spoločenstvo zastupovať v spoločnom výbore zriadenom článkom 8 dohody.
   Článok 5
   Táto dohoda súvisí so siedmimi dohodami so Švajčiarskou konfederáciou podpísanými 21. júna 1999 a uzatvára sa na základe rozhodnutia Rady a Komisie 2002/309/ES, Euratom zo 4. apríla 2002 (2).
   V prípade vypovedania dohôd uvedených v prvom odseku tohto článku sa táto dohoda v súlade s jej článkom 12 nebude rozširovať ani opätovne prerokúvať.
   Článok 6
   Toto rozhodnutie sa uverejní v Úradnom vestníku Európskej únie.

      V Bruseli 28. septembra 2007

            Za Radu

            predseda

         M. PINHO

      (1)  Ú. v. EÚ L 327, 24.11.2006, s. 12.

      (2)  Ú. v. ES L 114, 30.4.2002, s. 1.
    ---documentbreak---

               21.11.2007

               SK

               Úradný vestník Európskej únie

               L 303/11

         DOHODA
   medzi Európskym spoločenstvom a Švajčiarskou konfederáciou v audiovizuálnom sektore, ktorou sa ustanovujú podmienky účasti Švajčiarskej konfederácie na programe Spoločenstva MEDIA 2007
   EURÓPSKE SPOLOČENSTVO, ďalej len „Spoločenstvo“,
   na jednej strane a
   ŠVAJČIARSKA KONFEDERÁCIA, ďalej len „Švajčiarsko“,
   na strane druhej,
   ďalej spoločne ako „zmluvné strany“,
   KEĎŽE Spoločenstvo na základe rozhodnutia Európskeho parlamentu a Rady č. 1718/2006/ES z 15. novembra 2006 o vykonávaní programu na podporu európskeho audiovizuálneho sektora (MEDIA 2007) (1) (ďalej len „rozhodnutie o programe MEDIA 2007“) ustanovilo program na podporu európskeho audiovizuálneho sektora,
   KEĎŽE sa v článku 8 rozhodnutia o ustanovení programu MEDIA 2007 ustanovuje za určitých podmienok účasť tretích krajín, ktoré sú stranami Dohovoru Rady Európy o cezhraničnej televízii, no nie sú krajinami EZVO, ktoré sú stranami EHP, ani nie sú kandidátskymi krajinami na vstup do Európskej únie, a to na základe dodatočných rozpočtových prostriedkov a osobitných postupov, ktoré budú sformulované v dohodách medzi dotknutými stranami,
   KEĎŽE tieto uvedené ustanovenia podmieňujú otvorenie programu pre tieto krajiny predbežným preskúmaním kompatibility ich právneho systému s príslušným acquis communautaire,
   KEĎŽE sa Švajčiarsko zúčastnilo na programoch MEDIA Plus a MEDIA Vzdelávanie, ktoré sa skončili 31. decembra 2006,
   KEĎŽE sa Švajčiarsko zaväzuje, že v záujme zabezpečenia požadovanej miery kompatibility s acquis communautaire doplní svoj právny systém; keďže z uvedených dôvodov Švajčiarsko k dátumu nadobudnutia platnosti tejto dohody spĺňa podmienky účasti ustanovené v článku 8 dohody o programe MEDIA 2007,
   KEĎŽE najmä spolupráca medzi Spoločenstvom a Švajčiarskom v snahe o splnenie cieľov vytýčených pre program MEDIA 2007 v rámci činností nadnárodnej spolupráce, na ktorých sa podieľa Spoločenstva aj Švajčiarsko, svojou povahou obohacuje vplyv jednotlivých akcií uskutočnených v rámci tohto programu a zvyšuje odbornú úroveň ľudských zdrojov v Spoločenstve a vo Švajčiarsku,
   KEĎŽE obidve zmluvné strany majú spoločný záujem o rozvoj európskeho audiovizuálneho programového priemyslu v rámci širšej spolupráce,
   KEĎŽE zmluvné strany očakávajú obojstranný prospech z účasti Švajčiarska na programe MEDIA 2007,
   DOHODLI SA TAKTO:
   Článok 1
   Predmet
   Cieľom spolupráce medzi Spoločenstvom a Švajčiarskom, ktorá sa ustanovuje v tejto dohode, je účasť Švajčiarska na všetkých akciách v rámci programu MEDIA 2007. Pokiaľ sa v tejto dohode neustanovuje inak, táto účasť sa bude uskutočňovať s náležitým zohľadnením cieľov, kritérií, postupov a konečných termínov, ktoré sú určené v rozhodnutí o programe MEDIA 2007.
   Článok 2
   Kompatibilita právnych systémov
   Aby Švajčiarsko mohlo splniť podmienky účasti ustanovené rozhodnutím o programe MEDIA 2007 ku dňu nadobudnutia platnosti tejto dohody, uskutoční opatrenia uvedené v prílohe I s cieľom doplniť svoj právny systém v záujme zabezpečenia požadovanej úrovne kompatibility s acquis communautaire.
   Článok 3
   Oprávnenosť
   Pokiaľ nie je v tejto dohode ustanovené inak:

               1.

               podmienky účasti organizácií a súkromných osôb zo Švajčiarska na každej akcii sa zhodujú s podmienkami účasti organizácií a súkromných osôb z členských štátov Spoločenstva;

               2.

               oprávnenosť inštitúcií, organizácií a súkromných osôb zo Švajčiarska sa riadi príslušnými ustanoveniami rozhodnutia o programe MEDIA 2007;

               3.

               v snahe zabezpečiť komunitárny rozmer programu musia všetky projekty a činnosti vyžadujúce európske partnerstvo na udelenie finančnej podpory Spoločenstva zahŕňať aspoň jedného partnera, ktorý pochádza z jedného z členských štátov Spoločenstva. Ostatné projekty a akcie musia predstavovať jasný európsky a komunitárny rozmer.

         Článok 4
   Postupy
   1.   Podmienky predkladania, hodnotenia a výberu prihlášok inštitúcií, organizácií a súkromných osôb zo Švajčiarska sa zhodujú s podmienkami platnými pre oprávnené inštitúcie, organizácie a súkromné osoby z členských štátov Spoločenstva.
   2.   V súlade s príslušnými ustanoveniami rozhodnutia o programe MEDIA 2007 Komisia Európskych spoločenstiev (ďalej len „Komisia“) môže pri vymenúvaní nezávislých odborníkov, ktorí majú pomáhať pri hodnotení projektov, brať do úvahy švajčiarskych odborníkov.
   3.   Vo všetkých kontaktoch s Komisiou sa v prípade postupov týkajúcich sa prihlášok, zmlúv, správ, ktoré sa majú predkladať, a ďalších administratívnych aspektov programu používa jeden z úradných jazykov Spoločenstva.
   Článok 5
   Vnútroštátne štruktúry
   1.   Švajčiarsko zriadi náležité štruktúry a mechanizmy na vnútroštátnej úrovni a prijme všetky ďalšie nevyhnutné opatrenia na vnútroštátnu koordináciu a organizáciu činností spojených s realizáciou programu MEDIA 2007 v súlade s príslušnými ustanoveniami rozhodnutia o programe MEDIA 2007. Švajčiarsko sa v prvom rade zaväzuje vytvoriť v spolupráci s Komisiou sieť MEDIA Desk.
   2.   Maximálna výška finančnej podpory, ktorú možno vyčleniť z programu na činnosti siete MEDIA Desk, neprekročí 50 % celkového rozpočtu na tieto činnosti.
   Článok 6
   Finančné ustanovenia
   Na pokrytie nákladov spojených so svojou účasťou na programe MEDIA 2007 Švajčiarsko každoročne prispieva do všeobecného rozpočtu Európskych spoločenstiev v súlade s podmienkami uvedenými v prílohe II.
   Článok 7
   Finančná kontrola
   Pravidlá finančnej kontroly, ktorá sa vzťahuje na švajčiarskych účastníkov programu MEDIA 2007, sú uvedené v prílohe III.
   Článok 8
   Spoločný výbor
   1.   Týmto sa zriaďuje spoločný výbor.
   2.   Spoločný výbor pozostáva zo zástupcov Spoločenstva a zástupcov Švajčiarska. Koná na základe vzájomnej dohody.
   3.   Spoločný výbor zodpovedá za riadenie a správne vykonávanie tejto dohody.
   4.   Na základe žiadosti jednej alebo druhej strany si zmluvné strany v spoločnom výbore vymieňajú informácie a radia sa o činnostiach, na ktoré sa vzťahuje táto dohoda, ako aj o súvisiacich finančných aspektoch.
   5.   Na účely diskusie o správnom fungovaní tejto dohody sa spoločný výbor schádza na žiadosť jednej zo zmluvných strán. Výbor schvaľuje vlastný rokovací poriadok a môže vytvoriť pracovné skupiny na pomoc pri plnení svojich úloh.
   6.   Zmluvné strany môžu predložiť spoločnému výboru všetky spory týkajúce sa výkladu alebo uplatňovania tejto dohody. Spoločný výbor môže vyriešiť takéto spory. V záujme dosiahnutia prijateľného riešenia sa spoločnému výboru poskytnú všetky užitočné informácie umožňujúce hlbší rozbor situácie. Na tento účel spoločný výbor preskúma všetky možnosti zabezpečenia správneho fungovania tejto dohody.
   7.   Spoločný výbor pravidelne preskúmava prílohy k tejto dohode. Na základe návrhu jednej zo zmluvných strán môže výbor rozhodnúť o ich zmene a doplnení.
   Článok 9
   Monitorovanie, hodnotenie a správy
   Bez toho, aby boli dotknuté zodpovednosti Spoločenstva súvisiace s monitorovaním a hodnotením programu na základe príslušných ustanovení rozhodnutia o programe MEDIA 2007, sa účasť Švajčiarska na programe MEDIA 2007 nepretržite monitoruje v rámci partnerstva medzi Spoločenstvom a Švajčiarskom. S cieľom pomôcť pri zostavovaní správ o skúsenostiach získaných pri uplatňovaní programu MEDIA 2007 Švajčiarsko predkladá Spoločenstvu príspevok, v ktorom sú opísané vnútroštátne opatrenia, ktoré sa v tomto smere prijali. Švajčiarsko sa zúčastňuje na každej ďalšej osobitnej činnosti, ktorú na tento účel navrhuje Spoločenstvo.
   Článok 10
   Prílohy
   Prílohy I, II a III tvoria neoddeliteľnú súčasť tejto dohody.
   Článok 11
   Územná pôsobnosť
   Táto dohoda platí pre územia, na ktorých sa uplatňuje Zmluva o založení Európskeho spoločenstva, za podmienok, ktoré určuje táto zmluva, a pre územie Švajčiarska.
   Článok 12
   Platnosť a vypovedanie
   1.   Táto dohoda sa uzatvára na obdobie trvania programu MEDIA 2007.
   2.   Ak Spoločenstvo prijme nový viacročný program na podporu európskeho audiovizuálneho sektora, možno túto dohodu predĺžiť alebo opätovne prerokovať za vzájomne dohodnutých podmienok.
   3.   Spoločenstvo alebo Švajčiarsko môžu vypovedať túto dohodu oznámením svojho rozhodnutia druhej strane. Platnosť dohody sa končí 12 mesiacov po dátume tohto oznámenia. Projekty a činnosti prebiehajúce v čase oznámenia výpovede pokračujú až do ich ukončenia za podmienok uvedených v tejto dohode. Zmluvné strany sa spoločne dohodnú na náprave iných možných následkov vypovedania dohody.
   Článok 13
   Nadobudnutie platnosti a predbežné vykonávanie
   Táto dohoda nadobúda platnosť prvým dňom prvého mesiaca po oznámení zmluvných strán o ukončení ich príslušných postupov. Vykonáva sa predbežne od 1. septembra 2007.
   Článok 14
   Jazyky
   Táto dohoda je vyhotovená v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku, pričom každé znenie je rovnako autentické.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

      (1)  Ú. v. EÚ L 327, 24.11.2006, s. 12.
   PRÍLOHA I
   Článok 1
   Sloboda príjmu a retransmisie vysielania
   1.   Švajčiarsko zabezpečí na svojom území slobodu príjmu a retransmisie televízneho vysielania, na ktoré sa vzťahuje právomoc členského štátu Spoločenstva, ako ju určuje smernica Rady 89/552/EHS z 3. októbra 1989 o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (1) (ďalej len „smernica o televízii bez hraníc“) v súlade s týmito postupmi:
   Švajčiarsko si zachováva právo na:

               a)

               zastavenie retransmisie vysielania televíznej organizácie, ktorá patrí do právomoci členského štátu Európskej únie a ktorá zjavne, vážne a hrubo porušila pravidlá ochrany neplnoletých osôb a ľudskej dôstojnosti podľa článkov 22 a 22a smernice o televízii bez hraníc;

               b)

               prijatie opatrení proti televíznej organizácii, ktorá má sídlo na území niektorého členského štátu Spoločenstva, ale ktorá zameriava všetky alebo väčšinu svojich činností na švajčiarske územie, ak miesto pre sídlo tejto organizácie vybrali s cieľom vyhnúť sa právnym predpisom, ktoré by sa uplatnili na organizáciu v prípade, ak by mala sídlo na území Švajčiarska. Tieto podmienky sa budú vykladať na základe príslušnej judikatúry Súdneho dvora Európskych spoločenstiev.

         2.   V prípadoch uvedených v odseku 1 tohto článku sa opatrenia budú prijímať po výmene názorov v spoločnom výbore zriadenom touto dohodou.
   Článok 2
   Udalosti veľkého spoločenského významu
   1.   Švajčiarsko zabezpečí, že prevádzkovateľ vysielania v rámci svojej právomoci nebude uplatňovať výlučné právo na udalosti veľkého významu podľa zoznamu členského štátu Spoločenstva tak, že podstatná časť verejnosti v tomto členskom štáte bude pripravená o možnosť sledovať tieto udalosti podľa článku 3a smernice o televízii bez hraníc.
   2.   V súlade s ustanoveniami článku 3a smernice o televízii bez hraníc Švajčiarsko informuje Európsku komisiu o opatreniach, ktoré v tejto súvislosti prijalo alebo prijme.
   Článok 3
   Propagácia distribúcie a produkcia európskych diel
   Na účely vykonávania opatrení v oblasti propagácie a distribúcie európskych diel je definícia európskeho diela stanovená podľa článku 6 smernice o televízii bez hraníc.
   Článok 4
   Prechodné ustanovenia
   Článok 1 tejto prílohy sa uplatňuje od 30. novembra 2009.
   Do 30. novembra 2009 sa budú naďalej uplatňovať ustanovenia článku 1 prílohy II k Dohode z 26. októbra 2004 medzi Európskym spoločenstvom a Švajčiarskou konfederáciou v audiovizuálnom sektore, ktorou sa stanovujú podmienky účasti Švajčiarskej konfederácie na programoch Spoločenstva MEDIA Plus a MEDIA Vzdelávanie (2).

      (1)  Ú. v. ES L 298, 17.10.1989, s. 23. Smernica zmenená a doplnená smernicou Európskeho parlamentu a Rady 97/36/ES (Ú. v. ES L 202, 30.7.1997, s. 60).

      (2)  Ú. v. EÚ L 90, 28.3.2006, s. 22.
   PRÍLOHA II
   FINANČNÝ PRÍSPEVOK ŠVAJČIARSKA NA PROGRAM MEDIA 2007

               1.

               Švajčiarsko má za svoju účasť na programe MEDIA 2007 prispieť do rozpočtu Európskej únie touto sumou (v eurách):

                           2007

                           2008

                           2009

                           2010

                           2011

                           2012

                           2013

                           4 205 000

                           5 805 677

                           5 921 591

                           6 039 823

                           6 160 419

                           6 283 427

                           6 408 897

               2.

               Nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (1), a nariadenie Komisie (ES, Euratom) č. 2342/2002 z 23. decembra 2002, ktorým sa ustanovujú podrobné pravidlá na vykonávanie nariadenia Rady (ES, Euratom) č. 1605/2002 (2), sa uplatňujú najmä pri spravovaní príspevku Švajčiarska.

               3.

               Cestovné náklady a náklady na pobyt zástupcov a odborníkov zo Švajčiarska v súvislosti s ich účasťou na zasadnutiach organizovaných Komisiou s ohľadom na vykonávanie programov hradí Komisia na rovnakom základe a podľa postupov platných pre odborníkov z členských štátov Spoločenstva.

               4.

               Po predbežnom vykonávaní tejto dohody a na začiatku každého nasledujúceho roku Komisia pošle Švajčiarsku žiadosť o finančné prostriedky zodpovedajúce jeho príspevku do rozpočtu programu v súlade s touto dohodou. Tento príspevok sa vyjadruje v eurách a prevádza sa na bankový účet Komisie vedený v eurách.

               5.

               Švajčiarsko zaplatí svoj príspevok do 1. apríla, ak Komisia pošle žiadosť o finančné prostriedky do 1. marca, alebo najneskôr 30 dní po žiadosti o finančné prostriedky, ak ju Komisia pošle po tomto dátume. Pri omeškaní platby sa Švajčiarsku vyúčtujú od dátumu splatnosti úroky zo sumy, ktorú dlhuje. Úroková sadzba zodpovedá úrokovej sadzbe uplatňovanej Európskou centrálnou bankou na jej operácie v eurách v deň splatnosti, zvýšenej o 3,5 percentuálneho bodu.

      (1)  Ú. v. ES L 248, 16.9.2002, s. 1. Nariadenie zmenené a doplnené nariadením (ES, Euratom) č. 1995/2006 (Ú. v. EÚ L 390, 30.12.2006, s. 1).

      (2)  Ú. v. ES L 357, 31.12.2002, s. 1. Nariadenie naposledy zmenené a doplnené nariadením (ES, Euratom) č. 478/2007 (Ú. v. EÚ L 111, 28.4.2007, s. 13).
   PRÍLOHA III
   FINANČNÁ KONTROLA ŠVAJČIARSKYCH ÚČASTNÍKOV PROGRAMU MEDIA 2007
   Článok 1
   Priama komunikácia
   Komisia komunikuje priamo s účastníkmi programu so sídlom vo Švajčiarsku, ako aj s ich subdodávateľmi. Tieto osoby môžu Komisii priamo predkladať všetky príslušné informácie a dokumenty, ktoré sú povinné poskytovať na základe nástrojov, na ktoré sa odvoláva táto dohoda, ako aj zmlúv uzatvorených na ich vykonávanie.
   Článok 2
   Audity
   1.   V súlade s nariadením (ES, Euratom) č. 1605/2002 a s nariadením (ES, Euratom) č. 2342/2002 a s ďalšími ustanoveniami, na ktoré odkazuje táto dohoda, sa v rozhodnutiach o dohodách o grante týkajúcich sa účastníkov programu so sídlom vo Švajčiarsku môže uvádzať, že pracovníci Komisie alebo iné osoby poverené Komisiou majú vykonávať vedecké, finančné, technologické a iné audity na pracoviskách účastníkov alebo ich subdodávateľov.
   2.   Pracovníci Komisie alebo iné osoby poverené Komisiou majú na účely vykonávania týchto auditov patričný prístup na miesta, k prácam a dokumentom, ako aj k všetkým potrebným informáciám vrátane informácií v elektronickej podobe. Toto prístupové právo je explicitne zakotvené v zmluvách, ktoré boli uzatvorené pri uplatňovaní nástrojov, na ktoré sa odvoláva táto dohoda.
   3.   Dvor audítorov Európskych spoločenstiev má rovnaké práva ako Komisia.
   4.   Audity sa môžu vykonávať po skončení programu alebo platnosti tejto dohody, a to za podmienok zakotvených v príslušných zmluvách.
   5.   Švajčiarsky federálny audítorský úrad je vopred informovaný o auditoch, ktoré sa majú vykonať na švajčiarskom území. Toto upovedomenie nie je zákonnou podmienkou uskutočnenia takýchto auditov.
   Článok 3
   Kontroly na mieste
   1.   V rámci tejto dohody je Komisia (a OLAF) oprávnená vykonávať na území Švajčiarska kontroly a inšpekcie na mieste v súlade s podmienkami ustanovenými v nariadení Rady (Euratom, ES) č. 2185/96 z 11. novembra 1996 o kontrolách a inšpekciách na mieste, vykonávaných Komisiou s cieľom ochrany finančných záujmov Európskych spoločenstiev pred spreneverou a inými podvodmi (1).
   2.   Komisia pripraví a vykoná kontroly a inšpekcie v úzkej spolupráci so Švajčiarskym federálnym audítorským úradom alebo s inými príslušnými švajčiarskymi orgánmi, ktoré určil Švajčiarsky federálny audítorský úrad a ktoré sú včas upovedomené o predmete, cieľoch a právnom základe týchto kontrol a inšpekcií, tak aby mohli poskytnúť všetku potrebnú pomoc. Zamestnanci príslušných švajčiarskych orgánov sa na tento účel môžu zúčastniť na kontrolách a previerkach na mieste.
   3.   Ak si to príslušné švajčiarske orgány želajú, môžu miestne kontroly a previerky vykonávať spoločne s Komisiou.
   4.   Ak účastníci programu MEDIA 2007 odmietnu kontrolu alebo inšpekciu na mieste, švajčiarske orgány poskytnú v súlade s vnútroštátnymi predpismi kontrolórom Komisie potrebnú podporu na plnenie ich povinností pri vykonávaní kontroly alebo inšpekcie na mieste.
   5.   Komisia v čo najkratšom čase informuje Švajčiarsky federálny audítorský úrad o každej skutočnosti či podozrení o porušení práva, ktoré odhalila v rámci vykonávania kontroly alebo inšpekcie na mieste. Komisia je v každom prípade povinná informovať vyššie uvedený orgán o výsledkoch týchto kontrol a inšpekcií.
   Článok 4
   Informovanie a konzultácia
   1.   Na účely riadneho uplatňovania tejto prílohy si príslušné švajčiarske orgány a orgány Spoločenstva pravidelne vymieňajú informácie a na žiadosť druhého účastníka dohody vedú konzultácie.
   2.   Príslušné švajčiarske orgány bezodkladne informujú Komisiu o každej zistenej skutočnosti, ktorá svedčí o porušení práva v súvislosti s uzatvorením a vykonávaním zmlúv alebo dohôd uzatvorených na vykonávanie nástrojov, na ktoré sa odvoláva táto dohoda.
   Článok 5
   Utajenie
   Na informácie sprostredkované či prijaté v akejkoľvek podobe na základe tejto prílohy sa vzťahuje služobné tajomstvo a sú pod tou istou ochranou ako analogické informácie chránené švajčiarskym právom a príslušnými ustanoveniami platnými pre inštitúcie Spoločenstva. Takéto informácie sa nesmú oznamovať iným osobám, ako sú osoby v rámci inštitúcií Spoločenstva alebo v členských štátoch, alebo vo Švajčiarsku, ktorých úlohy vyžadujú, aby sa s nimi oboznámili, a takisto sa nesmú používať na iné účely ako zabezpečenie účinnej ochrany finančných záujmov zmluvných strán.
   Článok 6
   Administratívne opatrenia a sankcie
   Bez toho, aby bolo dotknuté uplatňovanie švajčiarskeho trestného práva, Komisia môže nariadiť administratívne opatrenia a sankcie v súlade s nariadením (ES, Euratom) č. 1605/2002, nariadením (ES, Euratom) č. 2342/2002 a nariadením Rady (ES, Euratom) č. 2988/95 z 18. decembra 1995, ktoré sa týka ochrany finančných záujmov Európskych spoločenstiev (2).
   Článok 7
   Vymáhanie a vykonanie rozsudku
   Prijaté rozhodnutia Komisie týkajúce sa programu MEDIA 2007 v rámci pôsobnosti tejto dohody, ktoré obsahujú finančný záväzok iných osôb ako členské štáty, sú vykonateľné vo Švajčiarsku. Príkaz na vykonanie rozhodnutia vydáva bez akýchkoľvek iných kontrol ako overenie pravosti aktu orgán menovaný švajčiarskou vládou, ktorá o tom bezodkladne informuje Komisiu. Vynútené vykonanie sa uskutočňuje podľa pravidiel švajčiarskeho súdnictva. Zákonnosť rozhodnutia o vykonaní podlieha kontrole Súdneho dvora Európskych spoločenstiev. Rozhodnutia Súdneho dvora Európskych spoločenstiev a Súdu prvého stupňa na základe arbitrážnej doložky sú vykonateľné za tých istých podmienok.

      (1)  Ú. v. ES L 292, 15.11.1996, s. 2.

      (2)  Ú. v. ES L 312, 23.12.1995, s. 1. Nariadenie zmenené a doplnené nariadením Komisie (ES) č. 1233/2007 (Ú. v. EÚ L 279, 23.10.2007, s. 10).
 ---documentbreak--- NA ---documentbreak---

               21.11.2007

               SK

               Úradný vestník Európskej únie

               L 303/20

         ZÁVEREČNÝ AKT
   Splnomocnení zástupcovia:
   EURÓPSKEHO SPOLOČENSTVA
   a
   ŠVAJČIARSKEJ KONFEDERÁCIE,
   ktorí sa stretli v Bruseli jedenásteho októbra dvetisícsedem na podpis Dohody medzi Európskym spoločenstvom a Švajčiarskou konfederáciou v audiovizuálnom sektore, ktorá stanovuje podmienky účasti Švajčiarskej konfederácie na programe Spoločenstva MEDIA 2007, prijali tieto spoločné vyhlásenia, ktoré sú pripojené k tomuto záverečnému aktu:
   Spoločné vyhlásenie zmluvných strán o rozvoji vzájomne prospešného dialógu v oblasti audiovizuálnej politiky.
   Spoločné vyhlásenie zmluvných strán o prispôsobení dohody novej smernici Spoločenstva.
   Splnomocnení zástupcovia zmluvných strán vzali na vedomie aj tieto vyhlásenia, ktoré sú priložené k tomuto záverečnému aktu:

               Vyhlásenie Rady o účasti Švajčiarska vo výboroch.

               Vyhlásenie Rady o prílohe I k dohode.

      Съставено в Брюксел на единадесети октомври две хиляди и седма година.
      Hecho en Bruselas, el once de octubre de dos mil siete.
      V Bruselu dne jedenáctého října dva tisíce sedm.
      Udfærdiget i Bruxelles, den ellevte oktober to tusind og syv.
      Geschehen zu Brüssel am elften Oktober zweitausendsieben.
      Kahe tuhande seitsmenda aasta oktoobrikuu üheteistkümnendal päeval Brüsselis.
      Έγινε στις Βρυξέλλες, στις ένδεκα Οκτωβρίου δύο χιλιάδες επτά.
      Done at Brussels on the eleventh day of October in the year two thousand and seven.
      Fait à Bruxelles, le onze octobre deux mille sept.
      Fatto a Bruxelles, addì undici ottobre duemilasette.
      Briselē, divtūkstoš septītā gada vienpadsmitajā oktobrī.
      Priimta du tūkstančiai septintųjų metų spalio vienuoliktą dieną Briuselyje.
      Kelt Brüsszelben, a kétezer-hetedik év október havának tizenegyedik napján.
      Magħmul fi Brussell, fil-ħdax-il jum ta' Ottubru tas-sena elfejn u sebgħa.
      Gedaan te Brussel, de elfde oktober tweeduizend zeven.
      Sporządzono w Brukseli, dnia jedenastego października roku dwa tysiące siódmego.
      Feito em Bruxelas, em onze de Outubro de dois mil e sete.
      Încħeiat la Bruxelles, unsprezece octombrie două mii șapte.
      V Bruseli jedenásteho októbra dvetisícsedem.
      V Bruslju, dne enajstega oktobra leta dva tisoč sedem.
      Tehty Brysselissä yhdentenätoista päivänä lokakuuta vuonna kaksituhattaseitsemän.
      Som skedde i Bryssel den elfte oktober tjugohundrasju.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapens vägnar

         За Конфедерация Швейцария
         Por la Confederación Suiza
         Za Švýcarskou konfederaci
         For Det Schweiziske Forbund
         Für die Schweizerische Eidgenossenschaft
         Šveitsi Konföderatsiooni nimel
         Για την Ελβετική Συνομοσπονδία
         For the Swiss Confederation
         Pour la Confédération suisse
         Per la Confederazione svizzera
         Šveices Konfederācijas vārdā
         Šveicarijos Konfederacijos vardu
         a Svájci Államszövetség részéről
         Għall-Konfederazzjoni Żvizzera
         Voor de Zwitserse Bondsstaat
         W imieniu Konfederacji Szwajcarskiej
         Pela Confederação Suíça
         Pentru Confederația Elvețiană
         Za Švajčiarsku konfederáciu
         Za Švicarsko konfederacijo
         Sveitsin valaliiton puolesta
         På Schweiziska edsförbundets vägnar

   SPOLOČNÉ VYHLÁSENIE ZMLUVNÝCH STRÁN O ROZVOJI VZÁJOMNE PROSPEŠNÉHO DIALÓGU V OBLASTI AUDIOVIZUÁLNEJ POLITIKY
   Obidve strany vyhlasujú, že s cieľom zabezpečiť správne vykonávanie dohody a upevniť princíp spolupráce vo veciach, ktoré sa týkajú audiovizuálnej politiky, sa rozvoj dialógu o týchto témach teší obojstrannému záujmu. Obidve strany vyhlasujú, že tento dialóg sa uskutoční na úrovni spoločného výboru ustanoveného dohodou alebo na inej úrovni, ak sa to potvrdí ako vhodné či potrebné. Obidve strany vyhlasujú, že s prihliadnutím na tieto skutočnosti sa môžu zástupcovia Švajčiarska pozývať na zasadania organizované pri príležitosti zasadaní kontaktného výboru zriadeného smernicou Európskeho parlamentu a Rady 97/36/ES z 30. júna 1997, ktorou sa mení a dopĺňa smernica Rady 89/552/EHS o koordinácii určitých ustanovení zákonov, iných právnych predpisov alebo správnych opatrení v členských štátoch týkajúcich sa vykonávania činností televízneho vysielania (1).

      (1)  Ú. v. ES L 202, 30.7.1997, s. 60.
   SPOLOČNÉ VYHLÁSENIE ZMLUVNÝCH STRÁN O PRISPÔSOBENÍ DOHODY NOVEJ SMERNICI SPOLOČENSTVA
   Strany vyhlasujú, že po prijatí novej smernice na základe návrhu Komisie na smernicu Európskeho parlamentu a Rady, ktorou sa mení a dopĺňa smernica 89/552/EHS [KOM(2005) 646 v konečnom znení], spoločný výbor rozhodne o aktualizácii odkazu v článku 1 prílohy I k smernici 89/552/EHS v znení zmien a doplnení odkazom na vyššie uvedenú novú smernicu.
   VYHLÁSENIE RADY O ÚČASTI ŠVAJČIARSKA VO VÝBOROCH
   Rada súhlasí s tým, že zástupcovia Švajčiarska sa v prípade prerokúvania tém, ktoré sa ich týkajú, zúčastňujú na zasadaniach výborov a skupín odborníkov programu MEDIA v postavení pozorovateľov. Počas volieb sa tieto výbory a skupiny odborníkov schádzajú v neprítomnosti zástupcov Švajčiarska.
   VYHLÁSENIE RADY O PRÍLOHE I K DOHODE
   V záujme správneho fungovania dohody:

               i)

               zhodne so záväzkom Švajčiarska týkajúcim sa slobody a retransmisie vysielania bude sa vo vzťahu k televíznemu vysielaniu v rámci právomoci Švajčiarska uplatňovať rovnaký prístup, aký Švajčiarsko uplatňuje na televízne vysielanie v rámci právomoci členského štátu Spoločenstva, ako sa ustanovuje v článku 1 v tejto prílohe;

               ii)

               zhodne so záväzkom Švajčiarska uľahčiť uplatňovanie ustanovení týkajúcich sa opatrení prijatých členskými štátmi na zabezpečenie vysielania udalostí veľkého spoločenského významu uplatňuje sa na opatrenia, ktoré Švajčiarsko prijalo alebo prijme v tejto súvislosti, rovnaký prístup, aký sa uplatňuje na opatrenia členských štátov, ktoré predpokladá článok 3a smernice o televízii bez hraníc.


title: Rozhodnutie Komisie z 24. januára 2017, ktorým sa zriaďuje expertná skupina Komisie Platforma pre dobré životné podmienky zvierat (Text s významom pre EHP )

text:
               31.1.2017

               SK

               Úradný vestník Európskej únie

               C 31/61

         ROZHODNUTIE KOMISIE
   z 24. januára 2017,
   ktorým sa zriaďuje expertná skupina Komisie Platforma pre dobré životné podmienky zvierat
   (Text s významom pre EHP)
   (2017/C 31/12)
   EURÓPSKA KOMISIA,
   so zreteľom na Zmluvu o fungovaní Európskej únie,
   keďže:

               (1)

               Článkom 13 Zmluvy o fungovaní Európskej únie sú zvieratá uznané ako cítiace bytosti a vyžaduje sa ním, aby Únia a členské štáty brali maximálny ohľad na požiadavky blaha zvierat pri formulovaní a vykonávaní politiky Únie v oblasti poľnohospodárstva, rybného hospodárstva, dopravy, vnútorného trhu, výskumu a technologického rozvoja a kozmického priestoru, a aby pritom rešpektovali zákonné a správne ustanovenia a zvyky členských štátov týkajúce sa najmä náboženských rituálov, kultúrnych tradícií a regionálneho dedičstva.

               (2)

               V súlade s článkom 11 ods. 2 Zmluvy o Európskej únii majú inštitúcie udržiavať otvorený, transparentný a pravidelný dialóg s reprezentatívnymi združeniami a občianskou spoločnosťou.

               (3)

               V článku 26 Zmluvy o fungovaní Európskej únie sa stanovuje, že Únia má prijímať opatrenia s cieľom vytvoriť vnútorný trh a zabezpečiť jeho fungovanie s voľným pohybom tovaru, osôb, služieb a kapitálu.

               (4)

               Článkom 38 Zmluvy o fungovaní Európskej únie sa Únii prideľuje úloha vymedziť a vykonávať spoločnú poľnohospodársku politiku.

               (5)

               V článku 179 Zmluvy o fungovaní Európskej únie sa stanovuje, že cieľom činnosti Únie je posilňovať svoju vedeckú a technickú základňu prostredníctvom vytvorenia európskeho výskumného priestoru. Podľa článku 180 písm. b) uvedenej zmluvy má Únia podporovať spoluprácu s tretími krajinami a medzinárodnými organizáciami v oblasti výskumu, technologického rozvoja a pilotných projektov Únie.

               (6)

               V roku 2011 Komisia zriadila expertnú skupinu pre dobré životné podmienky zvierat (1) s cieľom asistovať a radiť Komisii vo veciach týkajúcich sa právnych predpisov v oblasti dobrých životných podmienok zvierat a umožniť výmenu informácií, skúseností a osvedčených postupov v rámci právnych predpisov v oblasti dobrých životných podmienok zvierat.

               (7)

               Európsky parlament (2) a Rada Európskej únie (3) vyzvali na zriadenie platformy Únie pre dobré životné podmienky zvierat s cieľom zlepšiť dialóg medzi zainteresovanými stranami s cieľom vymieňať si skúsenosti, odborné poznatky a názory.

               (8)

               S cieľom reagovať na žiadosti Parlamentu a Rady by mala Komisii asistovať nová expertná skupina s názvom Platforma pre dobré životné podmienky zvierat (ďalej len „platforma“) a pomáhať jej viesť pravidelný dialóg o otázkach Únie, ktoré sa priamo týkajú dobrých životných podmienok zvierat, napríklad presadzovania právnych predpisov, výmen vedeckých poznatkov, inovácií a osvedčených postupov/iniciatív v oblasti dobrých životných podmienok zvierat alebo medzinárodných činností v oblasti dobrých životných podmienok zvierat. Platforma by takisto mala asistovať Komisii v príslušných témach Únie, ktoré môžu súvisieť s dobrými životnými podmienkami zvierat, ako je napríklad obchod, antimikrobiálna rezistencia, bezpečnosť potravín, výskum alebo životné prostredie. Keďže platforma bude mať rovnaký mandát ako existujúca expertná skupina pre dobré životné podmienky zvierat, nie je potrebné zachovať skupinu.

               (9)

               Platforma by mala pracovať s náležitým zohľadnením činností iných relevantných skupín alebo sietí v dialógu o dobrých životných podmienkach zvierat, napríklad pracovných skupín a sietí Európskeho úradu pre bezpečnosť potravín alebo Regionálnej platformy Svetovej organizácie pre zdravie zvierat pre Európu pre dobré životné podmienky zvierat.

               (10)

               Platforma by mala byť zložená zo zástupcov zodpovedných orgánov zo všetkých členských štátov, obchodných organizácií zapojených na úrovni Európskej únie do potravinového dodávateľského reťazca, ako aj do držania zvierat na iné hospodárske účely, z organizácií z občianskej spoločnosti zapojených na úrovni Európskej únie do oblasti dobrých životných podmienok zvierat, ako aj z akademických a výskumných inštitúcií pracujúcich vo vedách zaoberajúcich sa dobrými životnými podmienkami zvierat. Členstvo v platforme by malo byť otvorené aj pre expertov z príslušných orgánov z krajín mimo EÚ, ktoré sú zmluvnými stranami Dohody o Európskom hospodárskom priestore, ako aj z medzinárodných medzivládnych organizácií.

               (11)

               Mali by sa stanoviť pravidlá, v súlade s ktorými budú členovia platformy poskytovať informácie.

               (12)

               Osobné údaje by sa mali spracúvať v súlade s nariadením Európskeho parlamentu a Rady (ES) č. 45/2001 (4).

               (13)

               Je vhodné stanoviť obdobie uplatňovania tohto rozhodnutia. Komisia včas zváži vhodnosť predĺženia platnosti rozhodnutia,

         ROZHODLA TAKTO:
   Článok 1
   Predmet
   Týmto sa zriaďuje skupina expertov s názvom Platforma pre dobré životné podmienky zvierat (ďalej len „platforma“).
   Článok 2
   Úlohy
   K úlohám platformy patrí:

               a)

               asistovať Komisii vo vývoji a výmene koordinovaných opatrení, ktorých cieľom je prispieť k vykonávaniu a uplatňovaniu právnych predpisov Európskej únie súvisiacich s dobrými životnými podmienkami zvierat a k chápaniu právnych predpisov Únie v rámci Únie a mimo nej, ako aj medzinárodných noriem týkajúcich sa dobrých životných podmienok zvierat;

               b)

               uľahčiť vývoj a používanie dobrovoľných záväzkov podnikov týkajúcich sa zlepšenia dobrých životných podmienok zvierat;

               c)

               prispievať k propagovaniu noriem Únie týkajúcich sa dobrých životných podmienok zvierat s cieľom valorizovať trhovú hodnotu produktov Únie na celosvetovej úrovni;

               d)

               podnietiť dialóg medzi príslušnými orgánmi, podnikmi, občianskou spoločnosťou, akademickou obcou, vedcami a medzinárodnými medzivládnymi organizáciami o témach relevantných pre Úniu súvisiacich s dobrými životnými podmienkami zvierat;

               e)

               podporovať výmenu skúseností a osvedčených postupov, vedeckých poznatkov a inovácií súvisiacich s dobrými životnými podmienkami zvierat relevantnými pre Úniu;

               f)

               vymieňať si informácie o vývoji politiky v uvedených oblastiach a o uvedených činnostiach.

         Článok 3
   Konzultácie
   Komisia môže viesť konzultácie s platformou v akejkoľvek veci súvisiacej s dobrými životnými podmienkami zvierat, ktorá je relevantná pre Úniu.
   Článok 4
   Členstvo
   1.   Platforma pozostáva z najviac 75 členov.
   2.   V platforme sú zastúpení títo členovia:

               a)

               príslušné orgány členských štátov Európskej únie a krajín mimo EÚ, ktoré sú zmluvnými stranami Dohody o Európskom hospodárskom priestore („členovia EHP“), zodpovedné za dobré životné podmienky zvierat;

               b)

               obchodné a odborné organizácie vykonávajúce na úrovni Únie činnosti v potravinovom dodávateľskom reťazci, ktorého súčasťou sú zvieratá alebo živočíšne produkty, ako aj činnosti v súvislosti s držaním zvierat na iné hospodárske účely;

               c)

               organizácie z občianskej spoločnosti, ktoré vykonávajú činnosti na úrovni Únie v súvislosti s dobrými životnými podmienkami zvierat;

               d)

               nezávislí experti z akademických a výskumných inštitúcií, ktoré vykonávajú činnosti v rámci vedeckých odborov v oblasti dobrých životných podmienok zvierat s dosahom na politiky Únie;

               e)

               medzinárodné medzivládne organizácie, ktoré vykonávajú činnosti týkajúce sa dobrých životných podmienok zvierat (5);

               f)

               Európsky úrad pre bezpečnosť potravín.

         3.   Členovia uvedení v zozname podľa odseku 2 písm. d) sú menovaní na základe osobnej spôsobilosti a konajú nezávisle a vo verejnom záujme.
   4.   Členovia uvedení v zozname podľa odseku 2 písm. b) a c) sa vyberajú podľa postupu stanoveného v článku 5. Nominujú svojich zástupcov v platforme na vrcholovej úrovni a sú zodpovední za zabezpečenie toho, aby boli ich zástupcovia stáli a poskytovali dostatočne vysokú úroveň odborných znalostí. Komisia môže odmietnuť zástupcu nominovaného týmito členmi, ak sa na základe odôvodnených dôvodov stanovených v pravidlách výzvy na predkladanie prihlášok platformy domnieva, že nominácia nie je vhodná. V takom prípade bude príslušná organizácia vyzvaná, aby určila iného zástupcu.
   6.   Členovia uvedení v zozname podľa odseku 2 písm. a), e) a f) nominujú svojich zástupcov zodpovedných za dobré životné podmienky zvierat a sú zodpovední za zabezpečenie toho, aby ich zástupcovia poskytovali dostatočne vysokú úroveň odborných znalostí.
   7.   Členovia, ktorí už nie sú schopní účinne prispievať k činnostiam expertnej skupiny, ktorí podľa stanoviska Generálneho riaditeľstva pre zdravie a bezpečnosť potravín nespĺňajú podmienky stanovené v článku 339 Zmluvy o fungovaní Európskej únie, alebo ktorí odstúpia, už nie sú pozývaní na žiadne zasadnutia platformy a môžu byť nahradení na zvyšok ich funkčného obdobia.
   Článok 5
   Výberový proces
   1.   Výber členov platformy uvedených v zozname v článku 4 ods. 2 písm. b) až d) sa vykonáva prostredníctvom verejnej výzvy na predkladanie prihlášok, ktorá sa uverejní v Registri expertných skupín Komisie a podobných subjektov („register expertných skupín“). Okrem toho môže byť výzva na predkladanie prihlášok uverejnená inými spôsobmi vrátane osobitných webových sídel.
   Vo výzve na predkladanie prihlášok sa jasne uvedú kritériá výberu vrátane požadovaných odborných znalostí a záujmov, ktoré majú byť zastúpené v súvislosti s prácou, ktorá sa má vykonávať. Minimálna lehota na podanie prihlášok je štyri týždne.
   2.   Členovia uvedení v zozname v článku 4 ods. 2 písm. d) uvedú všetky okolnosti, ktoré by mohli vyvolať konflikt záujmov. Komisia najmä musí vyžadovať od uvedených jednotlivcov, aby ako súčasť svojej prihlášky predložili formulár vyhlásenia o záujmoch („VOZ“) na základe štandardného formulára VOZ pre expertné skupiny spolu s aktuálnym curriculum vitae (CV). Predloženie riadne vyplneného VOZ je nevyhnutným predpokladom oprávnenosti byť menovaný ako člen na základe osobnej spôsobilosti. Posúdenie konfliktu záujmov sa vykoná v súlade s horizontálnymi pravidlami Komisie pre expertné skupiny („horizontálne pravidlá“) (6).
   3.   Na účel menovania organizácií uvedených v zozname v článku 4 ods. 2 písm. b) a c) sa vyžaduje registrácia v registri transparentnosti.
   4.   Členov uvedených v zozname v článku 4 ods. 2 písm. b) až d) menuje generálny riaditeľ pre zdravie a bezpečnosť potravín spomedzi uchádzačov s primeranými kompetenciami v oblastiach uvedených v článku 2, ktorí zareagovali na výzvu na predkladanie prihlášok.
   5.   Členovia sa menujú na obdobie do 31. decembra 2019. Funkciu vykonávajú až do konca svojho funkčného obdobia. Ich funkčné obdobie sa môže predĺžiť.
   6.   Pokiaľ ide o členov uvedených v zozname v článku 4 ods. 2 písm. d), generálny riaditeľ pre zdravie a bezpečnosť potravín menuje náhradných členov na základe rovnakých podmienok ako členov, a tí automaticky nahradia neprítomných alebo nespôsobilých členov. Generálny riaditeľ takisto po vyjadrení ich súhlasu zostaví rezervný zoznam vhodných uchádzačov, ktorý sa môže použiť na účel menovania náhrad za členov.
   Článok 6
   Predseda
   Platforme predsedá generálny riaditeľ pre zdravie a bezpečnosť potravín alebo jeho zástupca.
   Článok 7
   Činnosť platformy
   1.   Platforma koná na žiadosť predsedu v súlade s horizontálnymi pravidlami.
   2.   Platforma zasadá v zásade aspoň dvakrát ročne v sídle Komisie a vždy, keď to Komisia považuje za nevyhnutné.
   3.   Útvary Komisie zabezpečujú sekretárske služby. Na zasadnutiach platformy a jej podskupín sa môžu zúčastňovať aj úradníci Komisie z iných oddelení, ktorí sa zaujímajú o prácu platformy.
   4.   Po dohode s predsedom môže platforma jednoduchou väčšinou hlasov svojich členov rozhodnúť, že jej rokovania budú verejné.
   5.   Zápisnica z diskusie o každom bode v programe zasadnutia a závery z debát musia byť zmysluplné a úplné. Zápisnicu vypracúva sekretariát, za ktorý zodpovedá predseda.
   6.   Platforma prijíma správy alebo závery konsenzom. V prípade hlasovania sa o výsledku hlasovania rozhodne jednoduchou väčšinou hlasov členov. Členovia, ktorí hlasovali proti, majú právo, aby sa k príslušnej správe alebo záveru pripojil dokument, v ktorom budú zhrnuté dôvody ich stanoviska.
   Článok 8
   Podskupiny
   1.   Generálny riaditeľ pre zdravie a bezpečnosť potravín môže zriadiť podskupiny na preskúmanie špecifických otázok na základe mandátu vymedzeného Komisiou. Podskupiny vykonávajú činnosť v súlade s horizontálnymi pravidlami a podliehajú platforme. Podskupiny zaniknú hneď, ako splnia svoj mandát.
   2.   Členovia podskupín, ktorí nie sú členovia platformy, sa vyberajú prostredníctvom verejnej výzvy na predkladanie prihlášok v súlade s článkom 5 a horizontálnymi pravidlami (7).
   Článok 9
   Prizvaní experti
   Predseda môže podľa potreby prizývať expertov, ktorí majú osobitné odborné znalosti v prerokúvanej téme, aby sa zúčastnili na činnosti platformy alebo podskupín.
   Článok 10
   Pozorovatelia
   1.   Jednotlivcom, organizáciám alebo verejným subjektom môže byť udelený štatút pozorovateľa v súlade s horizontálnymi pravidlami, a to buď priamym pozvaním, alebo na základe výzvy na predkladanie prihlášok.
   2.   Organizácie alebo verejné subjekty určené ako pozorovatelia určia svojich zástupcov.
   3.   Predseda môže pozorovateľom a ich zástupcom povoliť, aby sa zúčastnili na rokovaniach platformy a poskytovali odborné znalosti. Nesmú však mať hlasovacie práva a nesmú sa podieľať na navrhovaní správ alebo záverov platformy.
   4.   Platforma nesmie mať viac ako piatich pozorovateľov.
   Článok 11
   Rokovací poriadok
   Na návrh predsedu a po dohode s ním platforma prijme svoj rokovací poriadok jednoduchou väčšinou hlasov svojich členov, a to na základe štandardného rokovacieho poriadku expertných skupín a v súlade s horizontálnymi pravidlami.
   Článok 12
   Služobné tajomstvo a zaobchádzanie s utajovanými skutočnosťami
   Členovia platformy a ich zástupcovia, ako aj prizvaní odborníci a pozorovatelia sú viazaní povinnosťou zachovávať služobné tajomstvo, ktoré sa v zmysle zmlúv a ich vykonávacích predpisov vzťahujú na všetkých členov inštitúcií a ich zamestnancov, ako aj bezpečnostné predpisy Komisie týkajúce sa ochrany utajovaných skutočností Únie stanovené v rozhodnutiach Komisie (EÚ, Euratom) 2015/443 (8) a (EÚ, Euratom) 2015/444 (9). Ak tieto povinnosti nedodržia, Komisia môže prijať všetky primerané opatrenia.
   Článok 13
   Vzťah s Európskym parlamentom
   Európsky parlament musí byť informovaný o práci platformy. Na požiadanie Európskeho parlamentu a v súlade s postupmi stanovenými v Rámcovej dohode o vzťahoch medzi Európskym parlamentom a Európskou komisiou (10) môže Komisia vyzvať Parlament, aby poslal odborníkov, ktorí sa zúčastnia zasadnutí.
   Článok 14
   Transparentnosť
   1.   Platforma a podskupiny musia byť registrované v registri expertných skupín.
   2.   Pokiaľ ide o zloženie skupiny, v registri expertných skupín sa uverejnia tieto údaje:

               a)

               mená jednotlivcov menovaných na základe osobnej spôsobilosti;

               b)

               mená členských organizácií; uvedú sa zastupované záujmy;

               c)

               mená iných verejných subjektov;

               d)

               mená pozorovateľov.

         3.   Všetky relevantné dokumenty vrátane programov zasadnutí, zápisníc a príspevkov účastníkov sa zverejnia buď priamo v registri expertných skupín alebo prostredníctvom odkazu z registra na špecializované webové sídlo, kde sú tieto informácie k dispozícii. Prístup k špecializovaným webovým sídlam nemožno podmieniť registráciou či iným obmedzením. Konkrétne program zasadnutia a iné relevantné súvisiace dokumenty musia byť uverejnené v dostatočnom predstihu pred zasadnutím, a potom musí nasledovať včasné uverejnenie zápisnice. Výnimky zo zverejňovania sú možné len v prípadoch, keď sa predpokladá, že by v dôsledku zverejnenia dokumentu mohlo dôjsť k porušeniu ochrany verejného alebo súkromného záujmu v zmysle článku 4 nariadenia Európskeho parlamentu a Rady (ES) č. 1049/2001 (11).
   Článok 15
   Výdavky na zasadnutia
   1.   Účastníci podieľajúci sa na činnostiach platformy a podskupín nie sú za poskytované služby odmeňovaní.
   2.   Cestovné náklady a náklady na pobyt, ktoré účastníkom vznikli v súvislosti s činnosťami platformy a podskupín, uhrádza Komisia. Takáto úhrada sa uskutočňuje v súlade s ustanoveniami platnými v rámci Komisie a do výšky dostupných prostriedkov pridelených oddeleniam Komisie v rámci každoročného postupu prideľovania finančných prostriedkov.
   Článok 16
   Uplatniteľnosť
   Toto rozhodnutie sa uplatňuje do 31. decembra 2019.

      V Bruseli 24. januára 2017

            Za Komisiu

         Vytenis ANDRIUKAITIS

            člen Komisie

      (1)  Expertná skupina pre dobré životné podmienky zvierat E02668.

      (2)  Uznesenie Európskeho parlamentu z 24. novembra 2015 o novej stratégii v oblasti dobrých životných podmienok zvierat na roky 2016 – 2020 [2015/2957(RSP)].

      (3)  3464. zasadnutie Rady – Poľnohospodárstvo a rybolov – 17. mája 2016.

      (4)  Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov (Ú. v. ES L 8, 12.1.2001, s. 1).

      (5)  Napr. Svetová organizácia pre zdravie zvierat (OIE), Organizácia OSN pre výživu a poľnohospodárstvo (FAO).

      (6)  Rozhodnutie Komisie z 30.5.2016, ktorým sa stanovujú horizontálne pravidlá vytvárania a fungovania expertných skupín Komisie.

      (7)  Pozri článok 10 a článok 14 ods. 2 horizontálnych pravidiel.

      (8)  Ú. v. EÚ L 72, 17.3.2015, s. 41.

      (9)  Ú. v. EÚ L 72, 17.3.2015, s. 53.

      (10)  Ú. v. EÚ L 304, 20.11.2010, s. 47.

      (11)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 31.5.2001, s. 43).


title: 2011/652/: Rozhodnutie Európskeho parlamentu a Rady z  27. septembra 2011 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/007 AT/Steiermark a Niederösterreich, Rakúsko)

text:
               7.10.2011

               SK

               Úradný vestník Európskej únie

               L 263/9

         ROZHODNUTIE EURÓPSKEHO PARLAMENTU A RADY
   z 27. septembra 2011
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (žiadosť EGF/2010/007 AT/Steiermark a Niederösterreich, Rakúsko)
   (2011/652/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Európskej komisie,
   keďže:

               (1)

               Európsky fond na prispôsobenie sa globalizácii (EGF) bol zriadený s cieľom poskytovať dodatočnú podporu pracovníkom prepusteným v dôsledku veľkých štrukturálnych zmien v usporiadaní svetového obchodu spôsobených globalizáciou a pomôcť im pri opätovnom začleňovaní do trhu práce.

               (2)

               Rozsah pôsobnosti EGF bol rozšírený v prípade žiadostí podaných od 1. mája 2009 s cieľom zahrnúť podporu pre pracovníkov prepustených v priamom dôsledku globálnej finančnej a hospodárskej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF v rámci ročného stropu vo výške 500 miliónov EUR.

               (4)

               Rakúsko podalo 9. marca 2010 žiadosť o mobilizáciu EGF v súvislosti s prepúšťaním v 54 podnikoch, ktorých činnosť patrí podľa klasifikácie NACE Revision 2 do divízie 24 („Výroba a spracovanie kovov“) a ktoré pôsobia v susedných regiónoch NUTS II Steiermark (Štajersko, AT22) a Niederösterreich (Dolné Rakúsko, AT12) v Rakúsku, a do 27. januára 2011 ju doplnilo o ďalšie informácie. Táto žiadosť spĺňa požiadavky na stanovenie finančných príspevkov podľa článku 10 nariadenia (ES) č. 1927/2006. Komisia preto navrhuje uvoľniť prostriedky vo výške 8 284 908 EUR.

               (5)

               EGF by sa preto mal mobilizovať na účely poskytnutia finančného príspevku v súvislosti so žiadosťou Rakúska,

         PRIJALI TOTO ROZHODNUTIE:
   Článok 1
   V rámci všeobecného rozpočtu Európskej únie na rozpočtový rok 2011 sa mobilizuje Európsky fond na prispôsobenie sa globalizácii s cieľom poskytnúť sumu 8 284 908 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 27. septembra 2011

            Za Európsky parlament

            predseda

         J. BUZEK

            Za Radu

            predseda

         M. DOWGIELEWICZ

      (1)  Ú. v. EÚ C 139, 14.6.2006, s. 1.

      (2)  Ú. v. EÚ L 406, 30.12.2006, s. 1.


title: Rozhodnutie Rady 2014/821/SZBP zo 4. novembra 2014 o podpise a uzavretí Dohody medzi Európskou úniou a Ukrajinou o štatúte poradnej misie Európskej únie pre reformu sektora civilnej bezpečnosti na Ukrajine (EUAM Ukraine)

text:
               21.11.2014

               SK

               Úradný vestník Európskej únie

               L 334/1

         ROZHODNUTIE RADY 2014/821/SZBP
   zo 4. novembra 2014
   o podpise a uzavretí Dohody medzi Európskou úniou a Ukrajinou o štatúte poradnej misie Európskej únie pre reformu sektora civilnej bezpečnosti na Ukrajine (EUAM Ukraine)
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 37 v spojení s článkom 218 ods. 5 a 6 Zmluvy o fungovaní Európskej únie,
   so zreteľom na návrh vysokej predstaviteľky Únie pre zahraničné veci a bezpečnostnú politiku,
   keďže:

               (1)

               Rada 22. júla 2014 prijala rozhodnutie 2014/486/SZBP (1).

               (2)

               Rada v ten istý deň prijala rozhodnutie o poverení začať rokovania s Ukrajinou o uzavretí Dohody medzi Európskou úniou a Ukrajinou o štatúte misie Európskej únie v rámci spoločnej bezpečnostnej a obrannej politiky (SBOP) na Ukrajine.

               (3)

               Medzi Úniou a Ukrajinou bola dojednaná dohoda o štatúte poradnej misie Európskej únie pre reformu sektora civilnej bezpečnosti na Ukrajine (EUAM Ukraine) (ďalej len „dohoda“).

               (4)

               Dohoda by sa mala schváliť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje Dohoda medzi Európskou úniou a Ukrajinou o štatúte poradnej misie Európskej únie pre reformu sektora civilnej bezpečnosti na Ukrajine (EUAM Ukraine).
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu s cieľom zaviazať Úniu.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 4. novembra 2014

            Za Radu

            predseda

         S. GOZI

      (1)  Rozhodnutie Rady 2014/486/SZBP z 22. júla 2014 o poradnej misii Európskej únie pre reformu sektora civilnej bezpečnosti na Ukrajine (EUAM Ukraine) (Ú. v. EÚ L 217, 23.7.2014, s. 42).


title: Rozhodnutie Rady z  24. septembra 2012 , ktorým sa vymenúva jeden člen riadiacej rady Európskej chemickej agentúry

text:
               25.9.2012

               SK

               Úradný vestník Európskej únie

               C 288/4

         ROZHODNUTIE RADY
   z 24. septembra 2012,
   ktorým sa vymenúva jeden člen riadiacej rady Európskej chemickej agentúry
   2012/C 288/03
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1907/2006 z 18. decembra 2006 o registrácii, hodnotení, autorizácii a obmedzovaní chemikálií (REACH) a o zriadení Európskej chemickej agentúry (1), a najmä na jeho článok 79,
   keďže:

               (1)

               Článok 79 nariadenia (ES) č. 1907/2006 stanovuje, že Rada za členov riadiacej rady Európskej chemickej agentúry (ďalej len „riadiaca rada“) vymenuje jedného zástupcu z každého členského štátu.

               (2)

               Rozhodnutím zo 7. júna 2007 (2) Rada vymenovala 27 členov riadiacej rady Európskej chemickej agentúry.

               (3)

               Maďarská vláda informovala Radu o svojom zámere nahradiť maďarského zástupcu v riadiacej rade a predložila kandidatúru na nového zástupcu, ktorý by mal byť vymenovaný na obdobie do 31. mája 2013,

         PRIJALA TOTO ROZHODNUTIE:
   Článok 1
   Pani Krisztina CSENGŐDYOVÁ, maďarskej štátnej príslušnosti, narodená 9. januára 1961, sa vymenúva za členku riadiacej rady Európskej chemickej agentúry ako náhrada za pána Zoltána ADAMISA na obdobie od 25. septembra 2012 do 31. mája 2013.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         S. ALETRARIS

      (1)  Ú. v. EÚ L 396, 30.12.2006, s. 1.

      (2)  Ú. v. EÚ C 134, 16.6.2007, s. 6.